IEC เพิ่มทุนอีกแล้ว
บริษัท อินเตอร์แนชั่นเนิลเอนจีเนียริง เผย&nbsp; คณะกรรมการบริษัทมีมติให้เพิ่มทุนจดทะเบียนอีกจำนวน 2,720,369,116 บาท
11 มิ.ย. 2553

บริษัท อินเตอร์แนชั่นเนิลเอนจีเนียริง เผย  คณะกรรมการบริษัทมีมติให้เพิ่มทุนจดทะเบียนอีกจำนวน 2,720,369,116 บาท
บริษัท อินเตอร์แนชั่นเนิลเอนจีเนียริง (IEC)  เปิดเผยว่า คณะกรรมการบริษัทมีมติให้เพิ่มทุนจดทะเบียนอีกจำนวน 2,720,369,116 บาท เป็น จำนวน 6,346,858,348 บาท เสนอขายหุ้นเพิ่มทุนจำนวน 27,203,691,160 หุ้น ให้แก่ ผู้ถือหุ้นเดิมในอัตราส่วน 1 หุ้นเดิม ต่อ 1 หุ้นใหม่ ในราคาเสนอขายหุ้นละ 0.02 บาท  สำหรับผู้ถือหุ้นที่มีสิทธิจองซื้อหุ้นเพิ่มทุนดังกล่าวจะต้องมีชื่อในทะเบียนวันที่  20 ก.ค.2553 และกำหนดวันจองซื้อและวันชำระค่าซื้อหุ้นเพิ่มทุน ในวันที่ 2-6 ส.ค.2553
เมื่อปี 2552  IEC  ได้ขายหุ้นเพิ่มทุนจำนวน 9,061,301,160 หุ้น  ระดมเงินได้ทั้งสิ้น 453 ล้านบาท  หลังจากจัดสรรหุ้นให้แก่ผู้ถือหุ้นเดิมสัดส่วน 2 ต่อ 1 หุ้นใหม่ ราคาหุ้นละ  0.05 บาทและแถมใบสำคัญแสดงสิทธิซื้อหุ้น(วอร์แรนต์)ด้วย  แต่ผู้ถือหุ้นกลับขาดทุนมหาศาล หลังจากราคาหุ้นต่อกว่าราคาเสนอขายและล่าสุดซื้อขายเพียงหุ้นละ 0.03 บาท